open-index/open-wikipedia-markdown huggingface dataset:
Schrammemusi

De **Schrammemusi** güt ois a Fuam vo da Weana Voiksmusi und woa vua oim am End vom 19. Joahundat sea populea. De Schrammemusi is heit sogoa zu an Synonym vom Weanaliad wuan.

De Schrammemusi is noch de Woidviadla Musika, Geiga und Komponistn Johann und Josef Schrammel gnennt wuan. Sie wiad vua oim duach de raunzade, melancholische und trotzdem beschwingte Instrumentiarung charakterisiat.

Typische Besetzung is: Zwaa Geign, Kontragitar, Klarinettn und späda aa de Knopfharmonika.

## Literatua
* Kurt Diemann: *Schrammelmusik. Das erste große Buch über die Brüder Johann und Josef Schrammel, ihr legendäres Quartett und ihre Musik*. Edition Kaleidoskop, Graz u. a. 1981, ISBN 3-222-11324-6.
* Margarethe Egger: *Die „Schrammeln“ in ihrer Zeit*. Österreichischer Bundesverlag, Wean 1989, ISBN 3-215-07219-X.
* Hermann Mailler: *Schrammel-Quartett. Ein Buch über 4 Wiener Musikanten*. Wiener Verlag, Wean 1945.
* Rudolf A. Moißl: *Die Schrammel-Dynastie*. St. Pöltner Zeitungs-Verlags-Gesellschaft, St. Pölten 1943.
* Susanne Schedtler (Hrsg.): *Wiener Lied und Weana Tanz*. Löcker, Wean 2004, ISBN 3-85409-412-4, (*Beiträge zur Wiener Musik* 1).

## Im Netz

*Schrammeln - Klassiker der Wiener Volksmusik"
Latein im Boarischn

**Latein im Boarischn** (*Bairisch Latein*) moant de lateinischn Iwarestln und Ausdrick in da heitign Boarischn Sproch. Lateinische Fremdweata wean ned behondlt, nua Lehnweata.

Im Gebiet vo Bayern und Östareich wor im 3. und 4. Joarhundat Latein de Vakeassproch. Latein hod owa aa voa und noch dea Zeit a grosse Roin in da Region gspuit. Vo nam Eifluss vom Latei is oanigs im Wortschotz vo Boarisch dahoidn bliem bzw. zan Tei aa iwa ondare romanische und germanische Sprochn dazua kema.

Dees easchte Lehnwoat, wo in de germanische Sproch eiganga is, deafat Kaisa (vo *Caesar*) gwen sei. Afgrund vo da Aussproch woass ma, dass dees scho im 1. Joarhundat voa unsara Zeitrechnung gwen sei muass, weis *ae* in *Caesar* spoda mit Umlaut ausgsprocha woan is und s *C* wia *Z* und nimma wias boarische *ai* bzw. wias *K*, wiar in da klassischn Zeit.

## Boarisch - Latein Listn

Oi Begriff soin meafoch belegt sein. Wann dees ned da Foi is, muass a Beleg gnennt wean.

## Schau aa
* Kinäsisch im Boarischn
* Franzesisch im Boarischn
* Jiddisch im Boarischn
* Tschechisch im Boarischn
* Indisch im Boarischn
* Loanwoat

## Biacha und Beleg

* *Duden. Herkunftswörterbuch. Etymologie der deutschen Sprache.* 4., nei beorbatete Aflog. Dudenverlag: Mannheim/ Leipzig/ Wean/ Zürich 2007. ISBN 978-3-411-04074-2
* Christoph Gutknecht: *Lauter blühender Unsinn. Erstaunliche Wortgeschichten von Aberwitz bis Wischiwaschi.* 3. Aflog, C.H. Beck, Minga, 2003. 
* Adam Härdl: *Lateinische Überreste im bairischen Dialekt*. Dr. Erwin Rauner Valog, Augschburg, 2008 (Neiaflog). ISBN 978-3-936905-38-0
* Gerald Huber: *Lecker derbleckt: Eine kleine bairische Wortkunde*. Societäts-Verlag, Frankfurt/Main, 2008. ISBN 978-3797311009 
* *Kluge. Etymologisches Wörterbuch der deutschen Sprache*. Bearbeitet von Elmar Seebold. 24., eaweidate Aflog. de Gruyter, Berlin/ New York 2002. ISBN 3-11-017472-3
* Konrad Rossberg: *Deutsche Lehnwörter in alphabetischer Anordnung.* BiblioBazaar, 2008 (Reprint vo da Easchtaflog: Leipzig 1881). ISBN 978-0559170898 
* Stefan Sonderegger: *Althochdeutsche Sprache und Literatur*. 3. Auflog, de Gruyter, Berlin/ New York 2003. ISBN 3-11-017288-7
* Karl-Wilhelm Weber: *Romdeutsch. Warum wir alle lateinisch reden, ohne es zu wissen*, 3. Aflog, Eichborn, Frankfurt a. M., 2006. ISBN 978-3-8281-4747-4
* Otto Wittstock: *Latein und Griechisch im deutschen Wortschatz*, 3. Aflog, Berlin (Ost), 1982

## Omeakung
Repino

**Repino** (; bis 1948 *Kuokkala*) is a Vuaoat vo da russischen Stod Sankt Petersburg rund 45&nbsp;km noadwestli vom Stodzentrum am Ufa vom Finnischen Meerbusen mit 2478 Eihwohnan (2010).

De Siedlung vom städtischn Typ gheat vawoitungstechnisch zum Rajon Kurort, dea wos zua Stod Sankt Petersburg gheat.

Da Ort hod bis zum Zwatn Wödkriag zu Finnland gheat und is 1940 im sowjetisch-finnischn Wintakriag an de Sowjetunion gfoin. Repino is 1948 nochn Mola Ilja Jefimowitsch Repin umgnennt wuan, dea wos drei Joazehnt bis zu seim Tod 1930 im domolign Kuokkala glebt hod. Sei Haus de Villa *Penaten* (, noch de remischn Schutzgetta), is heit a Museum und de wichtigste Sehnswiadigkeit vom Ort.

## Berihmte Leit vo Repino

* Michail Moissejewitsch Botwinnik (1911–1995), sechsta Schachwötmasta
* Iwan Albertowitsch Puni (1892–1956), russischa Mola

## Im Netz

* https://web.archive.org/web/20100107193558/http://funeral-spb.ru/necropols/repino/ (russisch)
Komarowo

**Komarowo** (, finnisch: *Kellomäki* is a klaane Ortschoft im Rajon Kurort vo Sankt Petersburg am finnischen Meerbusen. Da Ort liegt aun da Eisnbaunlinie Sankt Petersburg – Wyborg, rund 45&nbsp;km noadwestli vo Petersburg.

Komarowo hod 1230 Eihwohna (Staund: 2010).

Komarowo is ein bedeitenda Kur- und Wohnort vo bekauntn russischn Wissnschoftlan, Künstlan, Schriftstöllan und Schauspülan. Da Ort is owa aa zweng sein Saundstraund, de Wöda und de eiszeitlichn Seen bekaunt.

## Persenlichkeiten

* Anna Andrejewna Achmatowa, Dichtarin (* 23. Juni 1889, † 5. März 1966)
* Joseph Brodsky, Dichta (* 24. Mai 1940, † 28. Jenna 1996)
* Dmitri Sergejewitsch Lichatschow, Linguist (* 28. Novemba 1906, † 30. Septemba 1999)
* Wera Fjodorowna Panowa, Schriftstöllarin (* 20. Meaz 1905, † 3. März 1973)
* Alissa Brunowna Freindlich, Schauspülarin (* 8. Dezemba 1934)
* Nadeschda Nikolajewna Koschewerowa, Regisseurin (* 23. Septemba 1902, † 22. Feba 1989)
* Matilda Felixowna Kschessinskaja, Ballerina (* 31. August 1872, † 6. Dezemba 1971)
* Galina Sergejewna Ulanowa, Ballerina (* 8. Jenna 1910, † 21. Meaz 1998)
* Boris Grebenschtschikow, Rockmusika (* 27. Novemba 1943)
* Sergei Anatoljewitsch Kurjochin, Rockmusika (* 16. Juni 1954, † 9. Juli 1996)
* Dmitri Dmitrijewitsch Schostakowitsch, Klassischer Komponist (* 25. Septemba 1906, † 9. August 1975)

## Literatua

* *Kellomäki – Komarovo*, Komarovo Municipal Council, Balashov et al., Saint Petersburg: Izdatestvo "MKS", 2003, ISBN 5-901810-03-1
* *Komarovo Shore - Complex Natural Reserve*, Volkova, Isachenko und Khramtsov, Saint Petersburg, 2002, ISBN 5-93938-030-1

## Im Netz

* komarovo.spb.ru - Offizielle Internetseite von Komarowo (Russisch) 
* Kellomäki-Komarowo, Gemeinnützige Organisation (Russisch) 
* Komarovo – Geschichte von Komarowo mit vielen Fotos (Russisch)
Sibirien

**Sibirien** (/**) is da asiatische Teu vo Russland. Im Westn is de Grenz da Ural, im Noadn da Arktische Ozean, im Ostn da Pazifik und im Südn China, de Mongolei und Kasachstan. Sibieren mocht rund drei Viadl vom russischn Territorium aus und hod 13,1 Müllionen Quadratkilometa.

## Eadkunde

De Bezeichnung Sibirien woa uaspringlich nua da Naum vom *Khanat* *[[Sibir]]* im heitign Westsibirien. Des woa a Obspoitung vom Khanat vo da Goidanan Hoade. Heit maant Sibiren landlaifig s russische Noadasien.

Sibirien losst si grob in siem Großlaundschoftn eitein:
# Westsibirisches Tiafland, zwischn Uralgebiage und in Fluss Jenissei.
# Nordsibirisches Tiafland, in da Nähe vom Nordpolarmeer, vo da Mündung vom Jenissei bis zua Mündung vo da Lena.
# Mittelsibirisches Beagland
# des Becken vo da Lena mit da Mittljakutischn Niadarung im Ostn.
# Südsibirische Gebiage
# Ostsibirisches Beagland 
# Ostsibirisches Tiafland neadlich vo dem Bergland estlich vo da Lenamündung bis einschließlich vom Becken vom Fluss Kolyma.

### Flüsse und Seen
Da *Baikalsee* is mit 31.500&nbsp;km² Flächn, 1.637&nbsp;m Tiafn und mit meah ois 25 Mio. Joan, da gresste, da tiafste und da ötaste Süßwossasee vo da Wöd. Ea liegt in dena südsibirischn Gebiagn.

### Schau aa

* Russlaund mid Sibirien
* Semjon Iwanowitsch Deschnjow

## Im Netz
* De indigenen Vöka vo Sibirien
* Partnaschoft mit Sibirien 
* Sibirien
* Wirtschaftsportal Sibirische Firmen
* Unobhängiga Reisefiahra (Deutsch/English)
Weiss Loch

Ein **Weißes Loch**  ist das hypothetische Gegenteil von einem Schwarzes Loch.  Während ein Schwarzes Loch Masse aufnimmt, stößt ein weißes Loch Masse aus. Die Existenz von weißen Löchern ist eine mathematische Ableitung von der allgemeinen Relativitätstheorie und ist nicht bewiesen.

Eine weitere Theorie über Weiße Löcher ist, dass ein Weißes Loch quasi der Ausgang eines Schwarzen Lochs ist. Das Weiße und das Schwarze Loch wären demnach durch ein Wurmloch miteinander verbunden. Theoretisch könnte man also in ein Schwarzes Loch fliegen und bei einem Weißen Loch wieder herauskommen – entweder in einem völlig anderen Teil des Universums oder sogar in einem anderen Universum.

Die wichtigste Gemeinsamkeit mit einem Schwarzen Loch ist eine Singularität, die sich in der Mitte eines solchen Objekts befindet. Im Prinzip bedeutet das, dass irgendeine physikalische Größe unendlich groß wird. Bei einem Schwarzen Loch ist diese Größe die Gravitation oder die Dichte, während es bei einem Weißen Loch die Antigravitation ist, die alles abstößt.

## Schau aa
*Schwoaz Loch
*Wuamloch

## Literatua
* Wheeler, J. Craig: *Cosmic Catastrophes: Exploding Stars, Black Holes, and Mapping the Universe.* Cambridge University Press. 2007. ISBN 978-0521857147.

## Im Netz
*cornell.edu - Ask an astronomer: "What is a white hole?"
*Schwarzschild wormholes
Molon labe

**Molon labe** () is a oidgriachische Redewendung. Ins Boarische iwasetzt hoasst *molon labe* so vui wia „**Kimm hea und hoi das!**“

Mit „molōn labe“ soi da Kini Leonidas vo Sparta bei da Schlocht bei de Thermopylen auf de Aufforderung vom Xerxes I., de Woffn niadazlegn, gantwortet ham. Des hod da Plutarch in seim Bericht iba de Schlocht gschriebm. Da Leonidas hod bekanntlich nit aufgebm und hod bis zum Untagang kämpft. Daduach is da Vormarsch vo de Persa vazegat worn und de Griachn ham an Kriag gwunna.

Ois Redewendung im Neigriachischn bedeidt *molon labe*, de Entschlossnheit deitlich z mocha, nit kampflos aufzgebm.
Leonidas

**Leonidas** (aa Leonidas I., griachisch Λεωνίδας, *da Lewengleiche*) ausm Gschlecht vo de Agiaden wor vo 490 v. Kr. bis 480 v. Kr. Kini vo Sparta.

## Schlocht ba de Thermopylen

Historische Bedeitung hod da Leonidas ois Fejdherr vom Hellenenbund ba da Schlocht bei de Thermopylen im Joar 480 v. Kr. ealangt. Bei dea Schlocht hod de griachische Streitmocht (ebba 5.200 Mo, drunta 300 Spartiatn) en Thermopylenposs blockiat, ums persische Reichsheer mit oana Gsamtstärkn vo 50.000 - 100.000 Mo untan Xerxes I. aufzhoidn. Zeascht worn de Griachn damit sehr eafoigreich, hom dena persischn Elitetruppm schwaare Valuste zuagfigt, ohne sejm greßare Valuste z hom. Erscht wias vo zwoa Seitn umzinglt worn und da greßte Tei vo de griachischn Truppm si zruckzogn hod, hod si des Bladd gwendet. Da Leonidas hod mit nua 600 Mo weidakämpft, hod drei Dog lang de Stellung ghoidn und is nacha mit da gsamtn spartanischn und da thespischn Moschoft gfoin. Ea hod owa dadurch en Vormarsch vo de Persa vazegat und so zum Endsieg vo de Griachn in am Persakriag beitrogn.

## Beleg

* Diodor, *Bibliothéke historiké*, 11, 4–11.
* Herodot, *Historien*, 5, 41; 7, 175; 7, 202–225; 8, 15; 8, 21; 8,71; 8, 114; 9, 10; 9, 64; 9, 78.
* Junianus Justinus, *Philippische Geschichte*, 2, 11.
* Pausanias, *Reisen in Griechenland*, 1, 13, 5; 3, 3, 9; 3, 12, 9; 3, 14, 1; 7, 6, 3; 8, 52, 2; 10, 20, 2; 10, 22, 8. 
* Strabo, *Geographica*, 10; 429; 467.

## Literatua
* Nicholas G. L. Hammond: *Sparta at Thermopylae*. In: *Historia*. Nr. 45, 1996, S. 1–20.
* Günther B. Philipp: *Wie das Gesetz es befahl? Bemerkungen zu einer neuen Leonidaslegende*. In: *Gymnasium*. Nr. 75, 1968, S. 1–45.
* Helena P. Schrader: *Leonidas of Sparta: A Boy of the Agoge*, Wheatmark, 2010.

## Im Netz

* Leonidas and the 300 Spartans with explanatary animations, videos and rare images from Spartas Archaeological Museum
Gotn

De **Gotn** (dt.: **Goten**) worn a ostgermanischs Voik, wo seit'm 3. Joarhundad meahfoch in militärische Konflikte mid dena Rema vawickld worn. Weahnd da Vejkawondarungszeid hom z'eascht de Westgotn und nocha de Ostgotn afm Bodn van *Imperium Romanum* Reiche buidd, wo 711 bzw. 553 untagonga san. Da Uasprung vo de Gotn is umstrittn.

De Ostgotn san 375 vo de Hunnen esiegd und nocha beherrschd worn. Noch'm Niadagong vo de Hunnen san de Ostgotn remische Vabindete worn. 488 hom's untam Theoderich Italien eaobad, nua scheinboa im Aftrog vo Ostrom. Noch'm Doud van Theoderich is des Ostgotnreich uma 550 duach an Ogriff vo ostremischn Truppn zafoin.

De Westgotn san 382 remische Vabindete worn und hom Ofong van 5. Joarhundad in Gallien a Reich grindd, wo vo de Frankn noch Hispanien vadrengd worn is. As Westgotnreich hod 711, noch da Niadalog geng de muslimischn Mauren, afghead z existian.

## Im Netz

* Jordanes (lateinisch)
* Jordanes (englisch)
* Frauke Hillebrecht: Skandinavien – die Heimat der Goten? Der Götizismus als Gerüst eines nordisch – schwedischen Identitätsbewusstseins (HU Berlin)
* De Süwabibe
* Project Wulfila (englisch)
* Gotisch im WWW
* Die Westgoten in Spanien als Teil des Reconquista-Projektes
* Westgotn/Visigodos 
* Westgotn im ZDF
* As Gotnreich vo Toledo
* Herwig Wolfram: Die Goten auf dem Territorium des heutigen Bulgarien
Wuamloch

A **Wuamloch** is a hypothetische Obkiazung duach de Raumzeit. Obs Wuamlecha wiakle gibt, woass ma demnoch net; es kennt si meglichaweis aus da Oigmoanan Relativitätstheorie obleitn lossn. Wuamlecha kenntn de Vabindung vo an Schwoazn und an Weissn Loch sein. Es gibt theoretische Iwalegunga, dass a Wuamloch entweda zwoa Stejn in da sejm Raumzeit vabindt oda zwoa parallele Raumzeitn (vaschiedane Universn).

Momendan übaleng Foascha ob und wia ma Wuamlecha künstlich heastein ko, wei irgndwann mechadn Menschn velleichd moi zua andane Sternen roasn und mid ana Raketn wia mas heid heanimmd dad des mehrere dausnd Johr dauan. Seibsd wenn ma mid Lichdgschindigkeit fliang kannd, dad a Roas zum nächsdn Stern, Proxim Centauri, ungefehr dreiadhoib Johr dauan. Oiso muas ma schaun dasma endweda no schneia fliang ko oda einfach an Weg obkiazd. Am ehan glaum d´Foascha heidzudogs, dassma noch gloane Wuamlecha Ausschau hoidn soid, de wose kuaz nochm Uaknoi buid ham, und de dann vergreißan soid, damid ma mid am Raumschiff duachefliang ko.

A in da Science Fiction wean Wuamlecha oft gnutzt, um Roasn im Kosmos z beschleinign.

## Schau aa
* Schwoaz Loch
* Weiss Loch

## Literatua
* Stephen Hawking: *Das Universum in der Nussschale*. Deutscher Taschenbuch Verlag, 2004. ISBN 3-423-34089-4
* Rüdiger Vaas: Tunnel durch Raum und Zeit. Franckh-Kosmos, Stuttgart 2006 (2. Aufl.), ISBN 3-440-09360-3
* S. W. Hawking: *Wormholes in spacetime.* Phys. Rev. D Volume 37 Issue 4, S.904-910 (1988), Abstract

## Im Netz
* Short Wormholes and Radiation (Java-Applet)
Selenogorsk

**Selenogorsk** (, ) is a Stod in Russland am Finnischn Meerbusn, rund 50 Kilometa noadwestli vom Stodzentrum vo Sankt Petersburg an da Fernstroßn M10. Vawoitungstechnisch gheats zum Rajon Kurort vo da Stod Sankt Petersburg und hod im Joa 2010 14.958 Eihwohna ghobt.

## Gschicht

Da Oat ist seit Aunfaung vom 18.&nbsp;Joahundat ois finnisches Fischadoaf bekaunt.

1946 is da Oat zua Stod wuan, und 1948 hod a in heitign Nauman eahoidn, des wos weatlich so vü wia „greane Stod“ haßt. Heit untasteht Selenogorsk da Stodvawoitung vo Sankt Petersburg und is noch Sestrorezk de zwatgreßte Stod im Rajon Kurort.

## Prominenz

* Georgi Plechanow (1856–1918), Philosoph, starb in Terijoki

## Im Netz

* Haamseitn terijoki.spb.ru (russisch)
* https://web.archive.org/web/20101205094835/http://zelenogorsk.allnw.ru/ (russisch)
Die Republikaner

**Die Republikaner** (kuaz: **REP**) san a deitsche Partei, de wo 1983 z Minga grindt woan san. Se siagt si sejm ois rechtskonservativ.

Ob 1992 is de Partei vom Vafossungsschutz untam Vadocht auf rechtsextremistische Tendenzn beobochtet worn. Sei 2007 weans nimma im Vafossungsschutzbericht aufgfiaht.

1989 is de REP mit jeweis iba 7&nbsp;Prozent vo de Stimma ins Europaparlament und ins Berlina Abgeordnetnhaus eizogn. Vo 1992 bis 2001 woa de REP im Landdog vo Baden-Württemberg vatretn. De Partei hod in de letztn Joar an Beideitung valoan und is nua no in kommunaln Parlamentn vatretn.

## Beleg


## Im Netz
* Hoamseitn vo da Partei
* [7&nbsp;''Fragen zur Europawahl 2009'' – Bundeszentrale für politische Bildung](https://web.archive.org/web/20100217192139/http://www.bpb.de/methodik/L9680B,0,0,DIE_REPUBLIKANER_(REP).html)
Rudy Youngblood

**Rudy Youngblood**, Indiananom **Tee-Dee-Nae** (boarisch „*Stoaka Bua*“), (* 21. Septemba 1982 in Belton, Texas, USA; ois *Rudy Nathaniel Jamal Gonzalez*) is a US-amerikanischa Schauspuija, Dänza, Powwow-Sänga und Künstla, dea wo vo de Komantschn, Kri und Yaqui-Indiana ostommt.

Ois Dänza und Powwow-Sänga pflegt a de Indiana-Kuitua vo seine Voafoan.  Mit da Peter Buffet Multimedia Formation *Spirit - The Seventh Fire* is a duach de USA und Kanada zong. De Tournee is aa vafuimt woan. Mit Native American Dance Theatre und de Original Navajo Code Talkers is a emfois auf Tournee gwen. Ois Hauptdoastella vom Mel Gibson Fuim Apocalypto is a wejdbekonnt woan. Fia de Roin hod a en Yucatec-Dialekt vo da Maya-Sproch gleant, wei olle Dialoge in am Fuim in dera Sproch ghoitn san und nix synchronisiat woan is.

Da Youngblood is aa a begeisteta Spoatla (Reidn, Boxen, Cross-Country) und a telentiada Kunstmola (voa oim indianische Motive).

## Fuimografie

* 2010: Beatdown
* 2009: Relentless
* 2006: Apocalypto (Hauptroin: "Jaguar Paw")
* 2005: Spirit: The Seventh Fire

## Im Netz
* 
*A&U Magazine Article
* Spirit: The Seventh Fire
Podolsk

**Podolsk** (, *Podol'sk*) is a russische Gross-Stod in da Oblast Moskau, rund 40&nbsp;km sidle vo Moskau. Sie is as Vawoitungszentrum vom Rajon Podolsk und hod rund 179.400 Eiwona (Stand 2007).

## Eadkunde
Podolsk befindt se im Zentrum vo da osteiropäischen Ewane. Durch d Stod fliasst de Pachra, a rechta Nebmfluss vo da Moskwa. As Moskaua Stodzentrum ligt eppa 43&nbsp;km neadli vo da Stod.

## Klima
s Klima is kontinentaal prägt. Es san ower aa Eifliss durch Tiafdruckgebiet vom Atlantischen Ozean und vom Mittlmeer meglich, sodaass im Winter müd und im Summer feicht wern ko.

De Durchschnitstepraturn im Jenna lieng bei eppa -10,5&nbsp;°C, wärnds im Juli bei 17,5&nbsp;°C betrong.

## Bevökerrung

Im Joar 2007 san in Podolsk 1972 Kinder geborn worn, dodavo 1040 Maadln und 932 Buamer. De durchnitliche Leemsdawortung in da Stod hod 67 Joar betrong. Fraun wern druchnitlich 73 und Monner 61 Joar oid.

## Partnersted
### nazionoi
* Engels, Oblast Saratow, Russlaund

### internazionoi
* Amstetten, Östareich
* Baryssau, Weissrusslaund
* Wanadsor, Armenien
* Kawarna, BulgarienBuigarien
* Kladno, Tschechei
* Niaderkartlien, Georgien (wirtschoftliche Zommorweit)
* Sochumi, Abchasien, Georgien
* Saint-Ouen, Fraunkreich
* Verbandsgemeinde Trier-Land, Deitschlaund
* Hengyang, Voiksrepublik Kina
* Czernowitz, Ukraine (wirtschoftliche, büdungspolitische und kuituröe Zommorweit)
* Schumen, Buigarien

## Berihmtheidn
* Sergei Alexandrowitsch Makarow (* 1973), russischer Speerwerfer
* Denis Andrejewitsch Tolpeko (* 1975), russischer Eishockeyspüer

## Sport
Da Eishockeyklub Witjas Tschechow trogt seine Hoamspü im Eispalost Witjas aus, dea wo in Podolsk liegt. Mid Avangard Podolsk und Witjas Podolsk gibts in da  Stod zwoa Fuassboivarei, de wo in Russland in da 2. Division spün.

## Beleg


## Im Netz
* 
* Hoamseitn vo da Stod Podolsk (russisch)
* Podolsk auf ''mojgorod.ru'' (russisch)
* Podolsk – Fotos vom Wladimir Iwantschenko (russisch)
Lomonossow

**Lomonossow** (), bis 1948 **Oranienbaum**, is a Stod, de wos administrativ zu Sankt Petersburg (Russland) ghead. Sie liegt 40&nbsp;km westli vom Stodzentrum aun da Newabucht vo da Ostsee und sidli vo da Insl Kotlin im *Rajon Petrodworez*. Im Woppm fiaht de Stod an Orangenbaam.

Oranienbaum hod 1780 s Stodrecht kriagt. Bis 1998 woas a söbständige Stod, is daun owa unta de städtische Vawoitung vo St. Petersburg gstöd wuan. 1992 hod Lomonossow 42.000 Eihwohna ghobt. 2010 woans 42.505 Eihwohna.

Des Ensemble aus Schlessan, Pavillons, an Schlosspark und vo da historischen Oidstod is 1990 vo da UNESCO in d Listn vom UNESCO-Wödeabe aufgnumma wuan.

## Gschicht

Oranienbaum is 1710 mitn Bau vom Palast und Parkkomplex fia Fiascht Menschikow entstaundn, an engan Berota vom Peter da Große. Da Menschikow hod de Siedlung noch de Orangenbaam in da Orangerie vom Schloss gnennt.

## Prominenz

Berihmtasta Sohn vo da Stod is da Komponist Igor Strawinski.

## Literatua

* Juri Kalinin: Deutsche in Oranienbaum, St. Petersburg, 2006.
* Н.Н. Пивнева: Прогулки по Ораниенбауму. Сборник работ участников конкурса «Мир красочный, поющий и звенящий...». Вып. 1. – СПб.: ВВМ, 2004. – 87 с. (N. N. Piwnewa: Spaziergänge durch Oranienbaum. Eine Auswahl von Arbeiten aus dem Wettbewerb «...». St. Petersburg: 2004. – 87 S.)
* Natalja Popova, Abram Raskin: Vororte Sankt Petersburgs. St. Petersburg, 2003.

## Im Netz

* https://web.archive.org/web/20080623101008/http://www.serzh.ru/lomonosv/index.html
* Lomonossow ois Partnastod vo Oberursel
Yma Sumac

**Yma Sumac** (* 10. Septemba 1922 z Ichocán, Peru; † 1. Novemba 2008 z Silver Lake, Los Angeles, Kalifornien; *Ima sumaq* (Quechua: „Wia schee“); aa *Imma Sumack* oda *Ima Sumack*; amtli: **Zoila Augusta Emperatriz Chavarri del Castillo**) wor a peruanische Sängarin.

Sie hod mit ihra Stimm an riesign Tonumfang obdecka kenna. In jungen Joarn sechs Oktavn, späda vierahoib. So hod sie vo tiafn Oit-Notn bis hi zu ganz hohn Pfeifstimm-Notn singan kenna. Entdeckt worn is sie ois Voiksliadsängarin vo de Anden in ihra Stod Ichocán.

1992 hod da Günther Czernetsky an Dokumentarfuim *Yma Sumac — Hollywood's Inkaprinzessin* firs Deitsche Fernseng gmocht. Ihr Musi is a in an Haufa Kinospuifuim vawendt worn, z. B. in "The Big Lebowski" vo de Coen Briada oda im deitschn Spuifuim "Die Österreichische Methode" (Urauffihrung bei de *Internationalen Hofer Filmtagen*, 2006).

## Discografie

* *Voice of the Xtabay* (1950), Capitol Records CD-244 (78 rpm set)
* *Flahooley* (1951), Capitol DF-284 (78 rpm set)
* *Legend of the Sun Virgin* (1952), Capitol DDN-299 (78 rpm set)
* *Inca Taqui* (1953), Capitol L-243 (10" LP)
* *Mambo!* (1954), Capitol T-564 (10" LP)
* *Voice of the Xtabay & Inca Taqui*, (1955) Capitol W-684 (LP)
* *Legend of the Jivaro* (1957), Capitol T-770 (LP)
* *Fuego Del Ande* (1959), Capitol T-1169 (Monophonic); ST 1169 (Stereo) (LP)
* *Recital* (1961), Electrecord EDE-073 (12" LP) — wiedavaeffentlicht auf CD, ESP-DISK' 4029 (2006)
* *Miracles* (1971), London XPS 608 (12" LP) — wiedavaeffentlicht mit zwoa zuasätzlichn Aufnahma *Yma Rocks!* (1998), ShamLys JOM-1027-2 (CD)
* *I Wonder* on Stay Awake: Various Interpretations of Music from Vintage Disney Films, 1988 (oane vo vaschiedanan Kinstlan)
* *Mambo ConFusion* (1991), Deutsche Schallplatten Berlin (CD Maxi-Single), DSB 3025-5

## Beleg



## Literatur

* 
* Limansky, Nicholas E. *Yma Sumac - The Art Behind the Legend*' 2008, YBK Publishers, New York.

## Im Netz

* 
* Offizielle Netzseitn &nbsp; (Englisch; teiweis aa Spanisch)
* 
* Yma-Sumac.com  &nbsp; (Englisch)
* The Peruvian Diva (Fan Site)  &nbsp; (Englisch)
* Die Stimme der Inkas: Yma Sumac &nbsp; (2001)
Helge Payer

Da **Helge Payer** (* 9. August 1979 in Wöhs, Owaöstareich) is a ehemoliga östareichischa Tormau, dea wos vo 2001 bis 2012 beim SK Rapid Wien im Tial gstondn is und vo 2003 bis 2011 österreichischa Fuaßboi-Nationalspüla woar.

## Karriere
Mit Sekse hot da Helge is easchte Moi Fuaßboi gspüt, bei an klaan Varein in Wöhs. 1991 hot a gwechselt zu Rapid und seks Joahr speda hot a mit ochtzehne sein easchtn Profivatrog untaschriem, owa gspüt hot a trotzdem nua bei de Amateure vo Rapid.

Zwatausend hot erm die Rapid zum ASK Kottingbrunn ausbuagt, zum Spüpraxis saummöhn. Mit Kottingbrunn - auch Koschabräu gnaunnt - is a Master wuan in da Regionalliga. Aum End vo da Saison is er wieda zruck zur Rapid, damit ea in mittlaweu scho oidn Ansa-Toamaunn Ladi Maier ersetzn tuat. Des hod da Helge daun a gmocht.

Ea woa daunn realtiv launge Zeit Anso-golie vo Rapid und hod a im Europacup gspüt, unter aunderem gengan zoddladten Ronaldinho, gegen den a sie owa leida zwa Tialn gfaunga hot.

Da Krankl Hansi, seines Zeichens Nationaltrainer vo 2002 bis 2005, hot in Helge daun ah ins Nationalteam bestöd, wo da Helge gegen die Weißrussen ah debütiad hod. Vo 2005 wega, is fürn Helge org woan im Rapid-Tiadl. Easchtns, weu der Trainer domois im Kostn roschian hot lossen, sprich amoi da Helge, amoi wer aundast. A joahr speda hot sie des owa daun wieda eipendelt, und da Helge wor wieda Nummer ans.

Zwatausendocht is daun drunta und driawa gaungen. Easchtns woa Europamasterschoft in Östarreich und da Schweiz, und da Helge warad vielleicht Teamtoamau gwesn owa daun is wos Bleds passiad: da Helge hot si irgenda Kraunkheit eigfaunga und wor bis Fewaah im neksten Joahr valetzt. Er hot sie daunn immer wieder ohweksln miasn im Tial, zeascht mitn Koch Schurli und daun speda mitn Hedl Mundi. Mitn Mundi woa des a irrlaunges Hin und Her wer die Numma Ans sei sui oda ned. Zaummangfosst kau ma sogn dass zwa-zehn da Mundi die Numma Ans woa und zwa-öhf daunn wieda da Helge, immahin hod a is easchte Mastaschaufstspü gegen Weana Neistod gspüht und da Traina, da Pacult Peda, hot gmant er is jetzt Goimau fian Rest vo da Saison.

## Eafoige
* zwaa moi östareichischa Maasta: 2005, 2008
* Dareichn von da UEFA Champions League Gruppmfaase 2005/06
* zwaa moi bester Tormau vo da Saison laut *Sportwoche*

## Im Netz

* Haamseitn vom Helge Payer
* Helge Payer ''Torwartschule''
* Helge Payer im Rapidarchiv
Pow Wow

A **Pow Wow** (aa Pow-Wow oder Powwow) is a Treffn vo nordamerikanischn Indianan. Des Wort kimmt aus da Sproch vo de Narrangansett und bedeidt do "spirituella Fiahra" bzw. "Medizinmo" (Schamane). De iatzige Bedeitung hod Pow Wow eascht im 19. Joahundat untam Eifluss vo de weißn Siedla griagt.

Heit is a Pow Wow a Event, wo Indiana und a ondare Leidln zammkema und danzn, singa, quatschn und da Indiana-Kuitua eana Reverenz zoang. Danz-Wettbeweabe stenga heit moast im Middlpunkt, oft gehts dabei aa um hohe Preisgejda. Dazua san Drommen und Singa Hauptbstondtei vo so am Event. A Pow Wow ko nua a boa Stund dauan owa aa bis zu oana Woch.

De Pow Wows san heit da wichtigste Ausdruck vo de Indianakuituan in da Effentlichkeit.

## Organisation und Eaeffnung

Fia de Organisation vo da Vaostoitung is as *Powwow Committee* zuaständi. Es suacht unta ondam Sponsorn, mocht de Weabung, bucht de Kinstla und wiabt de Hejfa o.

Da Plotz wo s Pow Wow stodfindt is oft in vaschiedane Kroas aufteit. Da middlare Kroas is fia de Dänza reserviat.

De Vaonstoitung fongt mitn Großn Einzug ('Grand Entry') o und moastns no mit am Gebet. Ois eachts wead da Odlastob ('eagle staff') einedrong, gfoigt vo de Fohnadroga (moast Kriagsveteranen), do drauf keman de Dänza. Dazua singt oana vo de Drommla s Eaeffnungsliad ('opening song'). De Eaeffnung guit fia vui Indiana ois heilige Zeremonie.

## Dänz
Es gibt vui vaschiedane Dänz im Pow Wow, de wo ma ebba so kategorisian kennt:

* *Men’s Traditional*, traditionella Danz vo de Monna
* *Women’s Traditional*, traditionella Danz vo de Weiba
* *Men’s Grass Dance*, Grosdanz vo de Monna
* *Women’s Jingle Dress Dance*, Jingledanz vo de Weiwa
* *Men’s Fancy Feather Dance*, Fedandanz vo de Monna
* *Women’s Fancy Shawl Dance*, Schoidanz vo de Weiba
* *Hoop Dance*, Raffndanz

## Musi
De Musi wead imma live vo ana Gruppm voadrong. Via bis zehn Leidln schlong zamma auf a große Dromme, de wo floch iba da Eadn aufghängt is. Dazua singans traditionelle Liada. De große Dromme hod im Pow Wow an mystischn Kuitstatus. Da "keeper of the drum" (Hiata vo da Dromme) oda aa "lead singer" (Vuasänga) gibt duach Gestn und sein Gsong s Tempo und de Lautsteakn voa.

## Literatua
* Nettl, Bruno (1989). *Blackfoot Musical Thought: Comparative Perspectives*. Ohio: The Kent State University Press. ISBN 0-87338-370-2.
* Roberts, Chris (1992). *Powwow Country*. ISBN 1-56037-025-4.

## Im Netz

* Library of Congress collection of Omaha Pow-wow music
* PowWow Radio 24/7 Free Internet Radio of Pow Wow Music
* Eiropäische Pow Wows 
* Deitscha Pow-Wow-Kalenda
Kondom

A **Kondom** is a dünna Gummi, den wos ma ban Gschlechtsvakea iwan errigiatn Zipfe stroaft. Da Zweck is de Vahindarung vo da Empfängnis und vo Gschlechtskraunkheitn.

Kondome san meistns aus Natuakautschuk-Latex oda Kunststoffn wia Polyethylen (PE), Polyurethan (PUR) oda Polyisopren gmocht. Es gibt aa Kondome aus Natuadarm („Naturalamb“), de wos owa ned vua Gschlechtskraunkheitn schützn.

Latex-Kondome wean duach fetthoitige Substanzn, wia z. B. Massageöi oda Vaseline, porös und valian ia Schutzwiakung. Gleitmiddl auf Wossabasis und Silikonöi san owa latexvaträglich.

## Beleg


## Im Netz

* netdoktor.at - Kondom
* testberichte.de - Kondom-Tests
* Informationen zum Kondom bei da pro familia
ORF

Da **ORF** (Oh-er-eff), **Österreichische Rundfunk**, is a Stiftung vom effantlichn Recht. Da ORF is da greßte Medienaubiata in Östareich und is in da Haptstod Wean dahaam. Landesstudios gibt's aa, und zwoa in ana jedn Laundeshaptstod vo de Bundeslenda. Betreim duat da ORF via Fernsehprogramm (in Ansa, in Zwara, in Dreia und in Sport Plus) owar aa drei bundesweite Radiosenda und jewäus aan Sender fiar a jeds Bundeslaund.

## Gschicht

Entstaunden is da ORF aum 30. Septemba 1924, do is nemlich de Radio Verkehrs AG, kurz RAVAG, gründt wuan. A boa Joahr speda is des gaunze Projekt zum Reichssender Wean vaendat wuan. Noch'n Kriag san in jeda Besotzungszone eigane Programm grennt, und eascht im 58er-Joa is de Östarreichische Rundfunk Ges. m. b. H. gründ wuan.

De Grundlogn fia de Gründung vom ORF woar a Voiksbegeahn im Vierasechzga Joah, wöches a Rundfunkrefoam gfoadat hod. Siemasechzg is a entsprechads Gsetz in Kroft dredn. Im Rahman vom Vasuagungsauftrog siacht des ORF-Gsetz sowos wiar an Büdungsauftrog vua. Finanzian tuad si da effantlich-rechtliche ORF zum Täu iwa a Programmentgöd, owar a iwa de sognaunnte Rundfunkgebüa, wöchane ma olle zwaa Monat zoit, damit ma gaunz legal fernschaun und Radio huachn derf.

Seitn easchten Jenna zwa-zwa is es in ORF vabotn, de eiganen Radioprogramme im Fernseha zum beweam und umgekeahrt.

## Literatua

* Gerhard Freund: *Fernsehen, nah gesehen.* Europa-Verlag, Wean 1961
* Viktor Ergert, Hellmut Andics, Robert Kriechbaumer: *Die Geschichte des Österreichischen Rundfunks.* (4 Bde.), Hg. vom Österreichischen Rundfunk
* Thaddäus Podgorski: *Die große Illusion.* Bibliophile Edition, Wean 2005
* Alfred Treiber: *Ö1 gehört gehört.* Böhlau Verlag, Wean 2007, ISBN 978-3-205-77495-2

## Im Netz
* Dahaamseitn vom ORF
* Österreichische Rundfunksender (ORS) – Zuaständig fia de Iwatrogung vom Radio und Fernsegn in Österreich
Wastl Fanderl

**Wastl Fanderl** (* 24. Juni 1915 z Bergen (Chiemgau); † 25. Aprui 1991 z Frasdorf; amtle *Sebastian Fanderl*) wor a boarischa Musikant und Voiksliadsammla.

Da Fanderl hod an Beruaf vo seim Vodan gleant: Friseur und Boda. Danoch is a zan Militea (Gebiagsjaga) kema, hod de Kriagszeit an da Front mitdalebt und is wor nacha in da Kriagsgfongenschoft.

Zua Voiksmusi hod eam da Kiem Pauli scho in jungan Joarn brocht. Da Pauli hod eam scho 1927 af da Zitha vorgspuit und eam zan Liadasammen ogregt. Da Fanderl hod in vaschiedanan Voiksmusigruppm mitgspuit: in „Die Vier vom Gamsstadl“, am „Wastl-Fanderl-Quartett“ und da „Stelzenberger Hausmusik“. Scho 1931 hod a de easchtn Afnahma fian Bayerischen Rundfunk gmocht. Nacha hod a no iwa 100 Sendunga fias Radio und Fernseng produziat. Sei Fernsengserie *Baierisches Bilder- und Notenbüchl* guit ois klassische Dokumentation zua Voiksmusi. Ea hod a mearane Liadabiacha vaeffentlicht und wor vo 1973 vis 1981 da easchte Voiksmusipflega vom Beziak Obabayern.

Da Fanderl hod drei Dechta (Moni, Liserl und Regina). De jingste, de Regina Fanderl, is Mitorbatarin vom Bayerischen Rundfunk z Minga und is ois Moderatorin vo Voiksmusisendunga im BR1 bekonnt.

## Auszeichnunga
Da Fanderl is u. a. mitm *Oberbayerischen Kulturpreis* (1980) und 1992 posthum mitm *Tobi-Reiser-Preis* auszeichnet worn.

## Sammlunga vo Voiksliadan
* *Die Liederbogen des Wastl Fanderl*, Valog: Landesverein für Heimatpflege, ISBN 3-00-010286-8 (a Liadabuach mit Notn: 235 Liadln und Jodla)
* Wastl Fanderl: *Annamirl Zuckaschnürl. Altbairisches Liederbuch*, Ehrenwirth, Minga, 1961

## Literatua
* Karl Müller: *Wastl Fanderl. Volkkultur im Wandel der Zeit*. Otto Müller Verlag, Soizburg 2012. ISBN 978-3701312016

## Im Netz
* 
*
Kiem Pauli

**Kiem Pauli** (* 25. Oktoba 1882 z Minga; † 10. Septemba 1960 z Wildbad Kreuth; biagalich *Paul Kiem*, nach anderen Angaben *Emanuel Kiem*) wor a Musikant und Voiksliadsammla. Ea hod vui zua Wiedabelebung vo da boarischn Voiksmusi in da easchtn Hejftn vom zwanzigstn Joahundat beitrogn.

Noch da Grindung vo da *[[Tegernseer Bauernbühne]]* hod da Kiem Pauli do ois Musika, Kassia und spoda aa ois Schauspuija mitgorbat. Ois Musikant am Tegernsee hod an Thoma Ludwig kena gleant, dea wo eam z Weihnacht 1919 es Liadabuach *[[Steyerisches Raspelwerk]]* vom Karl Mautner gschenkt hod, a umfongreiche Sammlung vo estareichischn Voiksliadan. Vo do o hod da Kiem Pauli boarische Voiksliada gsammet. Ob 1927 is a mitm Radl vo Hof za Hof duach Obabayern groast, hod si Liadl vorsinga lossn und za Papia brocht. 1934 hod a de Eagebnis ois *Sammlung oberbayrischer Volkslieder* in am Biachl vaeffentlicht.

## Weake
* Kiem Pauli: *Sammlung Oberbayrischer Volkslieder.* 1934. Reprint: *Alte Oberbayrische Volkslieder.* Parkland, Köln 2001, ISBN 3-89340-002-8.
* Kurt Huber, Kiem Pauli: *Altbayerisches Liederbuch für Jung und Alt.* Schott, Mainz 1936 etc., ED 2599.
* Kurt Huber, Kiem Pauli: *Oberbayrische Volkslieder.* München 1937. Neuausgabe 1954. Reprint: Süddeutscher Verlag, Minga 1980, ISBN 3-7991-5010-2.

## Beleg


## Literatua
	
* Karl Bosl: *Bosls Bayerische Biographie.* Pustet, Regnschburg 1983, ISBN 3-7917-0792-2, S. 414. (Digitalisat)
* Karl Edelmann: *Der Kiem Pauli. Das Volkslied und die Volksmusik in Oberbayern.* In: Ernst Schusser (Hg.): Karl Edelmann und sein Leben mit der Volksmusik. Minga 1998, S. 62-65.
* Sepp Eibl: *1. Oberbayerisches Preissingen in Egern am Tegernsee. Eine Dokumentation in Text und Bild.* Rosenheimer Verlagshaus, Rosnam 1980, ISBN 3-475-52292-6.
* Benno Eisenburg: *Der Kiem Pauli.* In: Joachim F. Angerer (Hg.): Klingendes Tal. Valley 1996, S. 187-194.
* 
* Paul Ernst Rattelmüller: *Der Kiem Pauli.* In: Bund der Bayerischen Gebirgsschützen-Kompanien (Hg.): Schwarz fest im Aug, im Herzen weiß und blau. Wolnzach 2001, S. 118-122.
* Annette Thoma (Hrsg.): *Das Volkslied in Altbayern und seine Sänger. Ein Geburtstagsbuch für den Kiem Pauli.* Callwey, Minga 1952.
* Annette Thoma: *Kiem Pauli.* In: Straubinger Kalender (1992), S. 167-177.

## Im Netz
*
Kastanie (Begriffsklearung)

**Kastanie** pezeichnt:

* die Årt „Europäische Edelkastanie“, (Esskastanie, Kestn, Maróni)
* die Gåttung „Kastanie“ (Castanea) mit 12 Årtn, drunter aa die Esskastanie 
* die „Rosskastanie“ dé net zu der Gåttung Castanea gheart, speziell die Balkan-Rosskastanie (Aesculus hippocastanum; Falsche Kastanie, Ziĕrkést)
Hermann Gmeiner

**Hermann Gmeiner** (* 23. Juni 1919 in Alberschwende (Vórarlperg), † 26. April 1986 in Innschprugg) isch der Grinder va die SOS Kinderdérfer.

Er håt 8 Gschwister ghåp unt sei Muater isch gstórm, wénn er finf Jåhr ålt gwésn isch. Sei éltigste Schwéster isch nåcher fir der Muater eingsprungen. As Gymnasium håt’r unterpróchn, weil’r 1940 einruckn håt gmiaßt. In Kriag isch’r verwundet gwórtn, håt når åber die Matura nåchhóln kénnt.

Drauf isch’r (1946) nåch Innschprugg Medizin studiarn gången. Zem håtn as Schicksål va die Kriagswaisn unt årmen Kinder só peeindruckt, dass er sich umen sem kimmert unt sei Studium fålln glåssn håt. Nåch viele Schwierigkeitn isch 1949 in Imst (Tiról) as erste Kinderdórf paut gwórtn. 1951 håt er sei Tetigkeit af gånz Éstreich ausdéhnt, 1955 af Daitschlånt. 1960 håt’r in Stråßpurg in Europäischn Verpånt va die SOS-Kinderdörfer grindet. 1964 unt 1969 sein die Kinderdérfer in Korea unt Vietnam grindet gwórtn. Dernåch isch es in Indien, Sidamerika unt Afrika weitergången.

Hait (2011) steahn weltweit iber 500 Kinderdérfer unt nét gånz 600 Sozialzéntren in 132 Lénder. Zem håm 78 000 Kinder an Unterkunft unt Versórgung; mit 73 medizinische Zentren, 1.715 Einrichtungen und Hilfsprogramme wert in ca. 1 000 000 Lait ghólfn.

Der Nåchfólger van Hermann Gmeiner isch seit 1985 der Helmut Kutin aus Pózn.

## Zu lésn

* Hermann Gmeiner: Alle Kinder dieser Welt, Die Botschaft des SOS-Kinderdorfgründers. Styria, Wien 2006.
* Hermann Gmeiner: Die SOS-Kinderdörfer. SOS-Kinderdorf-Verlag, Innsbruck, München 1985. 
* Hermann Gmeiner: Eindrücke, Gedanken, Bekenntnisse. SOS-Kinderdorf-Verlag, Innsbruck, München 1979. 
* Hermann Gmeiner: Meine Töchter, meine Söhne. SOS-Kinderdorf-Verlag, Innsbruck, München 1987.
* Claudio J. Honsal: Für die Kinder dieser Welt. Hermann Gmeiner: Der Vater der SOS-Kinderdörfer. Kösel Verlag, München 2009. 
* Hansheinz Reinprecht: Das Hermann Gmeiner Buch, Die SOS-Kinderdörfer und ihr Begründer. Verlag Styria, Graz 1974. 
* SOS-Kinderdorf-Verlag (Hrsg.): Hermann Gmeiner, Vater der SOS-Kinderdörfer. SOS-Kinderdorf-Verlag, Innsbruck, München 1987. 
* Ludwig Stadelmann: Hermann Gmeiner, Ein Leben für die Mutterlosen, Weg und Werk meines Jugendfreundes. Verlag Neues Leben, Bad Goisern 1969.
Echter Spinat

Der **Spinat** isch a Staud, va der man die Laber kócht unt wirzt; als Spinat pezeichnt man aa as fertige Gericht. Es gip mehrere Årtn va Spinat; am péstn isch der Echte Spinat (Spinacia oleracea) pekånnt, dén man aa leicht selber in Gårtn sétzn kånn. Er hat oval-léngliche pis pfeilspitznférmige Laber mit kréftige Ådern af der Unterseit. Man muaß’n erntn, vór der Stingl wåxn ånfångg. Déswégn sigg man aa seltn die unscheipårn Plua unt die iglårtige kloane Frucht. Der Echte Spinat isch zwoahaisig, sell hoaßt, dass es männliche unt weibliche Staudn gip. Je nach Kultursórte kénnen sie pis zu an hålbm Meter hoach wern. Sie ståmmen wåhrscheinlich ausn asiatischn Raum. Die Pezeichnung „Spinat“ håt persischen Ursprung. 

## Åndre Årtn va Spinat

Weiters kånn man in Gårtn aa in Neuseeléndischn Spinat håltn. Als Spinat wern weiters pezeichnt: 
 
* der Englische Spinat (Gartenampfer, Rumex patientia); Südeuropa, Vorderasien; isch friaher aa pa uns kultiviĕrt gwórtn, hait weanig
* der Malabarspinat (Indischer Spinat, Basella alba); in die Tropen unt Subtropen kultiviĕrt

## Wiltkraiter als Spinat

Wia Spinat zuapereitn kånn man aa verschiedne Kraiter, dé pa uns wilt wåxn, man erntet sie in jungen Zustant, af jedn Fåll vórn Plua:

* Mangólt (Piĕsl) und Rungglruab
* Gwéhnlichs Leimkraut; Taubmkrópf (Silene vulgaris)
* die Spitzn van Hópfn (Humulus lupulus) in Langes (Friajåhr)
* Prénnnésslen (Urtica dioeca)
* Beinwell (Symphytum officinale)
* Weißer Gänsefuĕß, Móltn (Chenopodium album)
* Guĕter Heinrich (Chenopodium bonus-henricus)
* Weiße Lichtnelke (Silene alba)
* Glåskraut (Parietaria officinalis)
* Hirtntaschl (Capsella bursa-pastoris)
* Rainkohl, Rainsalat (Lapsana communis)
* Portulak (Portulaca oleracea)
* Zigori (Taryxacum officinale)

Die Listn låsset sich nó fórtsétzn. An italienischer Kraiterexperte rechnt aa zwoa Giftpflånzn derzua; der Verzéhr wert in vórliegetn Artikl nét empfóhln:

* Gemeine Wåltréb (Clematis vitalba)
* Schmerwurz (Tamus communis)
Neuseeländischer Spinat

Da **Neuseeländisch Spinat** is a greane Staud, wos afn bodn kriacht.

## Sei Hoamet
Er kimmp aus der Gégnt va Nui-Seelånt  und Australien. Er isch zem va die énglischn Seafåhrer enttéckt gwórtn; die Maori håm-en schón vór der Ånkunft va die Europäer als Gemise kénnt unt géssn. Sie sågn derzua Kohihi. Er isch ersch in der zweitn Hälfte van 18. Jåhrhundert nåch Európa kémmen unt kånn aa als Zierpflånz verwéndet wern um in Pódn åzudéckn. Déswégn håt’r aa koan tradiziónelln Dialektnåmen.

## Peschreibung
Die fleischign Laber sein rhómbisch pis dreiégget unt pis zu 15&nbsp;cm lång. Nåch die gelbm Pluah, dé meistns oanzeln in die Åxlen va die Plattlstingl sein, kimp a Nuss (uma 1&nbsp;cm Durchmésser) mit viar Hérn. Man fintetn gelégntlich aa pa uns in die Gemisegartn unt er kånn aa verwildern. Er wåxt guat, wó der Pódn sålzig isch, unt låsst sich aus Såmen ziachn. Der wissnschåftliche Nåmen isch Tetragonia tetragonioides; er gheart zu der Familie va die „Mittagsblumengewächse“ (Aizoaceae).

## Beleg
Tegernsee

Da **Tegernsee** liegt eppa 50&nbsp;km sidli vo Minga in de Bayerischn Oipn. Wa is a beliabts Ausflugs- und Fremdnvakeaszui. Ea gheat za de saubastn Seen in Bayern, wei scho in de 60a Joar vom 20. Joarhundat a duachgengige Ringkanalisation um an See gschoffa worn is. Dees wor de easchte deroartige Olog wejdweit.

Da See is a Tei vom Gebiet vo da Stod Tegernsee. Aa de iwrign via Gmoana ham Otei am Seeufa: Gmund am Tegernsee, Rottach-Egern, Kreuth und Bad Wiessee. Da See is Oagntum vom Freistoot Bayern. Fia de Vawoitung is de *Bayerische Verwaltung der staatlichen Schlösser, Gärten und Seen* zuastendig.

## Galerie

Datei:Tegernsee iii.jpg|Ringsee mit vorglogata Ringseeinsl
Datei:TegernseeSchilf.jpg|typisches Schuif-Ufar ba Bad Wiessee
Datei:MangfallStegGmund.jpg|Obfluss am Mangfoi-Steg
Datei:Wallberg ueber Tegernsee.jpg|Wallberg iwan Tegernsee
Datei:Tegernsee.jpg|Blick über den Tegernsee vo Bad Wiessee
Datei:Tegernsee 1862 blatt 812.jpg|Historische Koartn (1862)


## Schau aa
* Listn vo Seen in Bayern

## Beleg


## Im Netz

* Wasserstand des Tegernsees - Hochwassernachrichtendienst/Bayerisches Landesamt für 
* Pfundige Buitln vom Tegernsee
Ammersee

Da **Ammersee** is nochm Cheamsee und am Starnberger See da drittgresste See in Bayern (unta de Seen, wo ausschliassli in Bayern liegn) und dea am weitestn af Nordn reichende Voroipnsee. Ea zejd ois gmoafreies Gebiet mit de Gmoana am Westufa zan Landkroas Landsberg am Lech. Dees Ostufa gheat za vaschiedanen Gmoana im Landkroas Starnberg und a kloana Tei im Sidn um de Mindung vo da Ammer zan Landkroas Weilheim-Schogau. Da See is Oagndum vom Freistoot Bayern. Fia de Vawoitung is de *Bayerische Verwaltung der staatlichen Schlösser, Gärten und Seen* zuastendig. Da See hod a Flechn vo eppa 47 Quadratkilometan und a maximale Diafn vo eppa 80 Metan. De Schwedninsl, wo am siglichn Seeend liegt, is duach de odauande Valondung scho za oana Hoibinsl worn und wead irgendwann gonz mitn Ufa vaschmejzn.

## Beleg


## Literatua
* Franz X. Bogner (2009): *Ammer und Amper aus der Luft: Porträt einer Flusslandschaft.* Bayerland-Verlag, Dachau. ISBN 978-3-89251-402-2.
* Roland Kunz (1998): Erläuterungen zur geologischen Karte 1:25.000 Blatt 7832 Türkenfeld mit Anmerkungen zur Geologie und Landschaftsgeschichte des ehemaligen Loisachgletschers, Oberbayern. – Diss. TU Minga.

## Schau aa
* Listn vo Seen in Bayern

## Im Netz

* Wasserwirtschaftsamt Weilheim Diafnkoartn und Datn vom Ammersee
* Da Ammersee mit Natua, Kuitua, Sport und Spass. Nei: Videos
* Info rund um an Ammersee
* Ammersee Buidl, Kuitua, Gschicht und Brauchtum
* Gschicht vo da Kleaolog Eching
* Interaktive Koartn vom Ammersee
* Voglwejd am Ammersee
Radl (Foarzeig)

A **Radl**, oda **Foaradl**, is a aspurigs Foazeig mit zwa Radln, des wos mit Musklkroft betriem wiad.

Foaradln san in vün Teun vo da Wöd a wichtigs Foatbewegungsmiddl. Es wead owa aa zua Freizeitbeschäftigung gnutzt und ois Spuatgerät. Radlfoan ghet zu de beliabtastn Spuatoatn auf da gaunzn Wöd.

## Konstruktion und Technik

De wichtigstn Konstruktionsteu vo an Foaradl san:
* Lenka
* Bremsn
* Gaungschoitung
* Gobe
* Rauman
* Kettn
* zwoa Laufradln
* Soddl
* Tretloga

Weidare Bauelemente san:

* Auhängakupplung
* Beleichtung
* Klingl
* Packldroga
* Schutzblech
* Stända

## Gschicht

Da Eafinda vom Zwaradlprinzip is da Karl Drais aus Karlsruhe. Sei Draisine woa s easchte mechanische Individualvakeasmittl.

## Im Netz

* 
* Fahrrad - Ran an die Pedale - Stiftung Warentest, Bericht vom 26. Juni 2010
Imscht

**Imscht** (amtli: **Imst**) isch di Bezirkshauptsstodt und greaste Stod im Tiroler Oberland mit uma 10.109 Eiwohnern (Stond 2016). S'isch a schians Schtadtle im Gurgltol und grenzt an di Derfer Tarrez, Arzl, Karröstn, Mils und Imschterberg. Di Imschter san a eignwilligs Völkle, bsundrigs sture Oberländer, und sehr traditionsbewusst. Voralle wenns um d'Fasnacht geat kenne d'Imschter kua halte it. Da sans vellig ausm Heisl und des ou z'recht! Wia da Elmar Kopp uanst schu gsaid hat: "Iatz klumperets in olle Gassle, s' gonz Schtadtle isch voll Fröid und Schpassle, kuen Imschter geits döns iatz it lupft, und Jung und Olt probiert und hupft."

Imscht geits schu seit im easchtn Joartausnd, schu 763 n. Kr. werds zum easchte Mol als "Oppido Humiste" erwähnt. Longe Zeit war Imscht, dank im Bergbau und da Textilindustrie, a reicha Fleckn Land, aba durch d'Brandkatastrophen 1822 hats lang braucht um wiedr zum Wohlstand z'kemme.

## Im Netz

*
* geschichte-tirol.com: Imst
*
Riessersee

Da **Riessersee** liegt owahoib vo Garmasch-Partakurch af 785 m Heh im Wettastoagebiag. Da See is im Middloita in oana Woidlichtung kinstli oglegt worn. Vo do hod ma an guadn Ausblick afs gsamte Wettastoagebiag.

Fia de Wossazuafua sorgt vor oim a Hangquejn am Sidostufa. Um an See fiat a Rundweg. An da Sidostseitn liegt a kloane Bodeostoit. De Wossaqualitet is guad, de Leitweat wean einghoidn.

## Spoat

Da See is a da Namasgeba vom traditionsreichn Wintasportclub und Eishockeyvarein SC Riessersee, wo friara seine Eishockeyspui afm zuagfroranan See austrogn hod.

Im Winta wead da See no imma zan Schlittschualaffa und Eisstockschiassn gnutzt. Seit 2011 gibts aa an Eishockey-Cup mit speziejn Regln, wo am Riessersee austrogn wead: da *Hockey Pond Cup*.

Im Sidwestn vom See liegt de Zuikuavn vo da Olympia-Bobbahn vn 1936.

## Schau aa
* Listn vo Seen in Bayern

## Beleg
Urschlnklousda Straubing

As **Urschlnklousda Straubing** is a Klousda vo de Urschln z Straubing in Bayern in da Diözes Rengschburg.

## Gschicht
Des da ungfleggadn Empfängnis vo da Maria gwoahte Kloasda is 1691 vom Kurfirschtn Maximilian an 2. Emanuel vo Bayern und vom Landshuada Urschlnklousda grint woan. Es is 1809 im Zug vo da Säkulasiarung afglejst woan. Des Klousdavameng is z'nächst vo da keniglichn Stiftungsadministration und noch dera ihra Auflesung vom Magistrat verwoit woan. 1827 hams des Klousda wiedahergstejt, de Urschln ham dann 1867 a Lehrarinnenbildungsanstoit und 1898 a hauseingne Handelsschui aufbaut. 1939 bis 1945 hams de Schuina wega de Nationalsozialisten zuagmacht. Heid gibts a Gymnasium, a Reoischui und a Fachakademie fia Sozioipädagogik mid am ogliedatn Kinagoatn inana kirchlichn Trägaschoft.

## Im Netz
* http://www.ursulinen-straubing.de/
Violetta Villas

De **Violetta Villas** (* 14. Juni 1938 in Verviers, Belgien; † 5. Dezemba 2011 in Lewin Kłodzki, Polen; biagalich *Czesława Cieślak*) woa a polnische Chanson-, Schloga- und Jazzsängarin mit klassischa Gsaungsausbüdung. In de 60a und 70a Joa woa sie in Poin a Sexidol.

Ia Stimmfoch woa Koloratursopran. Weu ia Stimm iwa via Oktavn greicht hod, is ois poinische Yma Sumac bezeichnet wuan.

## Diskografie
### Alben
* 1962 *Rendez-vous with Violetta Villas*
* 1966 *Violetta Villas*
* 1967 *Violetta Villas* (reedition)
* 1968 *For you my darling*
* 1968 *About Love...*
* 1977 *There is no love without jealousy*
* 1985 *Las Vegas*
* 1986 *Violetta Villas* (reedition)
* 1992 *The most beautiful Christmas carols*
* 1996 *Daddy 2* guest star
* 1997 *Christmas carols*
* 1997 *Villas sings Christmas carols*
* 2001 *When Jesus Christus was born...*
* 2001 *Violetta Villas* (reedition)
* 2001 *There is no love without jealousy* (reedition)
* 2001 *For you my darling* (reedition)
* 2003 *Valentine hits*
* 2004 *Christmas carols from heart*
* 2008 *To comfort the heart and warmth the soul*
* 2009 *The most beautiful Christmas carols* (reedition)

### Singlen
* 1961 *I don't believe you*
* 1961 *Such a frost*
* 1961 *I don't make it*
* 1961 *For you my darling*
* 1961 *Red Marianna*
* 1961 *Secret*
* 1962 *Get married, Johny!*
* 1962 *Cuckoo clock*
* 1962 *It speak maracas*
* 1962 *Look straight into my eyes*
* 1963 *When Allah goes*
* 1963 *Ali alo*
* 1963 *The Fan*
* 1964 *To you, mother*
* 1964 *Joseph*
* 1964 *The love begins with a smile*
* 1964 *There is a time for love*
* 1964 *Is not*
* 1966 *To you, mother*
* 1978 *For mum*
* 1986 *Mundial'86*
* 1987 *The pine from my dream*
* 1987 *Take me from Barcelona*
* 1987 *Everywhere you go*
* 1987 *The wild woman*

## Im Netz